**Samtalekort**

**Gode spørgsmål i psykisk førstehjælp**

Der er et par ting, der er vigtige at få afklaret, hvis du bedst muligt skal kunne hjælpe medarbejderen med at håndtere chikanen. Spørg ind til:

* Hvilke former for digital chikane har medarbejderen oplevet?
* Gennem hvilke medier er chikanen sket? (f.eks. sociale medier, e-mail, telefon)
* Hvem er chikanen kommet fra? (f.eks. kunder, klienter, samarbejdspartnere, pårørende)
* Hvor længe har chikanen stået på?
* Hvad tror medarbejderen kan være motivet bag chikanen?
* Hvordan har chikanen påvirket medarbejderen?
* Hvilke behov har medarbejderen fra ledelse og kolleger?